Na temelju članka 54. stavka 1. Zakona o ustanovama („Narodne novine“ broj 76/93., 29/97., 47/99., 35/08. i 127/19.) i članka 41. stavka 1. Zakona o predškolskom odgoju i obrazovanju („Narodne novine“ broj 10/97., 107/07., 94/13. i 98/19. i 57/22) Upravno vijeće Dječjeg vrtića Mali medo uz prethodnu suglasnost Općinskog vijeća Općine Gornja Rijeka, KLASA: 601-01/22-01/24, URBROJ: 2137-25-22-1 od 10. listopada 2022. godine, na 18. sjednici održanoj 14. studenog 2022. godine donijelo je

**STATUTARNA ODLUKA O IZMJENAMA I DOPUNAMA STATUTA**

**DJEČJEG VRTIĆA MALI MEDO**

**Članak 1.**

 U Statutu Dječjeg vrtića Mali medo (KLASA: 601-01/21-01/03 od 8. studenoga 2021.) (u daljnjem tekstu: Statut) u članku 2. riječi „zdravstvene zaštite, prehrane“ zamjenjuju se riječima „zdravstvene zaštite i unapređenja zdravlja djece“.

**Članak 2.**

 U članku 14., stavku 1., podstavku 2. brojka „10.000,00“ zamjenjuje se brojkom „20.000,00“.

**Članak 3.**

 U istom članku 15., stavku 2., podstavku 1. riječi „zdravstvene zaštite, prehrane“ zamjenjuju se riječima „zdravstvene zaštite i unapređenja zdravlja djece“.

 U istom članku, stavku 2., podstavak 6. mijenja se i glasi:

 „- drugi odgojno-obrazovni programi,“.

**Članak 4.**

 U članku 18., stavku 3. riječi „programe zdravstvene zaštite djece, higijene i prehrane“ zamjenjuju se riječima „program zdravstvene zaštite i unaprjeđenja zdravlja“.

 U istom članku, stavku 4. iza riječi „Upravno vijeće“ dodaju se riječi „u pravilu svakih pet godina“.

**Članak 5.**

 U članku 25. riječi „Programi zdravstvene zaštite djece, higijene i pravilne prehrane“ zamjenjuju se riječima „Programi zdravstvene zaštite i unaprjeđenja zdravlja“.

**Članak 6.**

U članku 31., stavku 1., podstavak 1. mijenja se i glasi:

„- tri člana Upravnog vijeća imenuje Osnivač, a koji trebaju imati završen najmanje

 preddiplomski sveučilišni studij ili stručni studij na kojem se stječe najmanje 180

 ECTS bodova i ne može biti radnik Dječjeg vrtića,“.

**Članak 7.**

 Članak 41. mijenja se i glasi:

„Upravno vijeće kao upravno tijelo, osim prava i obveza utvrđenih Zakonom o ustanovama:

* uz prethodnu suglasnost Općinskog vijeća:
* donosi statut,
* odlučuje o promjeni djelatnosti, naziva i sjedišta Dječjeg vrtića,
* odlučuje o statusnim promjenama vrtića,
* odlučuje o osnivanju druge pravne osobe,
* odlučuje o raspodjeli dobiti,
* odlučuje o pokriću gubitka,
* odlučuje o udruživanju u zajednicu ustanova,
* odlučuje o dugoročnom zaduživanju i davanju jamstva za kreditno zaduživanje,
* donosi Pravilnik o upisu djece i ostvarivanju prava i obveza korisnika usluga u Dječjem vrtiću,
* donosi Pravilnik o unutarnjem ustrojstvo i načinu rada Dječjeg vrtića,

2. uz prethodnu suglasnost izvršnog tijela Osnivača:

* odlučuje o upisu djece i mjerilima upisa,
* donosi godišnji plan i program rada Dječjeg vrtića te nadzire njegovo provođenje,
* donosi kurikulum Dječjeg vrtića,
* odlučuje o investicijskim radovima, stjecanju, opterećivanju ili otuđivanju nepokretne i pokretne imovine pojedinačne vrijednosti preko 20.000,00 kuna,
* donosi Pravilnik o plaćama, nadoknadama plaća i drugim materijalnim pravima radnika Dječjeg vrtića,
* odlučuje o davanju u zakup prostora i opreme Dječjeg vrtića,

3. predlaže izvršnom tijelu Osnivača:

- imenovanje i razrješenje ravnatelja Dječjeg vrtića,

4. samostalno donosi odluke i obavlja sljedeće poslove:

* donosi druge opće akte utvrđene zakonom i Statutom Dječjeg vrtića,
* donosi financijski plan i godišnji obračun sukladno Zakonu o proračunu,
* odlučuje o zasnivanju radnog odnosa djelatnika, na prijedlog ravnatelja,
* odlučuje o prestanku radnog odnosa djelatnika, na prijedlog ravnatelja,
* odlučuje o pojedinačnim pravima djelatnika u drugom stupnju, ako zakonom ili drugim propisom nije drugačije propisano,
* odlučuje o žalbama roditelja, odnosno skrbnika djece,
* razmatra rezultate odgojno-obrazovnog rada u Dječjem vrtiću,
* razmatra predstavke i prijedloge građana od interesa za rad Dječjeg vrtića,
* odlučuje o izvješćima ravnatelja o radu Dječjeg vrtića i najmanje jednom godišnje podnosi izvješća o radu Dječjeg vrtića općinskom načelniku i Općinskom vijeću,
* predlaže ravnatelju mjere u cilju ostvarivanja politike poslovanja Dječjeg vrtića, te osnovne smjernice za rad i poslovanje Dječjeg vrtića.

Upravno vijeće razmatra i odlučuje i o drugim pitanjima u skladu sa zakonom, Odlukom o osnivanju

Dječjeg vrtića, ovim Statutom i drugim općim aktima Dječjeg vrtića.“.

**Članak 9.**

 U članku 42., stavak 3. mijenja se i glasi:

 „Predsjednik Upravnog vijeća:

* predstavlja Upravno vijeće,
* saziva sjednice Upravnog vijeća i predsjedava im,
* potpisuje akte koje donosi Upravno vijeće,
* obavlja druge poslove prema propisima, općima aktima Dječjeg vrtića i ovlastima Upravnog vijeća.“.

U istom članku, iza stavka 3., dodaje se novi stavak 4. koji glasi:

„Na zamjenika predsjednika Upravnog vijeća primjenjuje se stavak 3. ovog članka kada zamjenjuje

predsjednika Upravnog vijeća.

**Članak 10.**

 Članak 48. mijenja se i glasi:

 „ Za ravnatelja Dječjeg vrtića može biti imenovana osoba koja ispunjava slijedeće uvjete:

* završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:
* sveučilišni diplomski studij ili
* integrirani preddiplomski i diplomski sveučilišni studij ili
* specijalistički diplomski stručni studij ili
* preddiplomski sveučilišni studij za odgojitelja ili
* stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,
* položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu sa zakonom,
* najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika.

 Ravnatelja imenuje i razrješava izvršno tijelo Osnivača na prijedlog Upravnog vijeća.

Ravnatelj se imenuje na vrijeme od pet (5) godina, a ista osoba može biti ponovno imenovana.

Predsjednik Upravnog vijeća s ravnateljem sklapa ugovor o radu.

Osobi imenovanoj za ravnatelja dječjeg vrtića, koja je prije imenovanja imala ugovor o radu na

neodređeno vrijeme za poslove odgojitelja ili stručnog suradnika u Dječjem vrtiću nakon isteka mandata omogućit će se povratak na radno mjesto za koje je imala sklopljen ugovor o radu na neodređeno vrijeme.

Osoba imenovana za ravnatelja pravo iz stavka 5. ovoga članka ostvaruje najduže do isteka dva uzastopna mandata.“.

**Članak 11.**

 U članku 50., stavku 2. riječi „dostavlja ga Osnivaču“ zamjenjuju se riječima „dostavlja ga izvršnom tijelu Osnivača“.

**Članak 12.**

U članku 51. riječ „osnivač“ zamjenjuje se riječima „Izvršno tijelo Osnivača“.

**Članak 13.**

Članak 52. mijenja se i glasi:

„Ako se na raspisani natječaj nitko ne prijavi ili nitko od prijavljenih kandidata ne bude izabran,

natječaj će se ponoviti, ako posebnim zakonom nije drugačije određeno.

 Do imenovanja ravnatelja na temelju ponovljenog natječaja imenovat će se vršitelj dužnosti ravnatelja.

Na prijedlog Upravnog vijeća Dječjeg vrtića vršitelja dužnosti ravnatelja imenuje i razrješava izvršno tijelo Osnivača, ali najdulje na vrijeme od godinu dana.

Za vršitelja dužnosti ravnatelja može biti imenovana osoba koja ispunjava sljedeće uvjete:

* završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:
* sveučilišni diplomski studij ili
* integrirani preddiplomski i diplomski sveučilišni studij ili
* specijalistički diplomski stručni studij ili
* preddiplomski sveučilišni studij za odgojitelja ili
* stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,
* položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s zakonom.“.

**Članak 14.**

 U članku 53., stavak 2. briše se.

Dosadašnji stavak 3. postaje stavak 2.

**Članak 15.**

U članku 54., stavku 1. riječ „Osnivaču“ zamjenjuje se riječima „izvršnom tijelu Osnivača“.

**Članak 16.**

 U članku 66., stavku 1., podstavku 3. riječi „Pravilnik o radu“ zamjenjuju se riječima „Pravilnik o plaćama, nadoknadama plaća i drugim materijalnim pravima radnika Dječjeg vrtića“.

**Članak 17.**

 U članku 69., stavku 2. riječi „Pravilnikom o radu“ zamjenjuju se riječima „Pravilnikom o plaćama, nadoknadama plaća i drugim materijalnim pravima radnika Dječjeg vrtića“.

**Članak 18.**

Ova Statutarna Odlukastupa na snagu osmog dana od dana objave na oglasnoj ploči Dječjeg vrtića.

**UPRAVNO VIJEĆE**

**DJEČJEG VRTIĆA MALI MEDO**

KLASA: 601-01/21-01/12

URBROJ: 2137-25-1-22-1

Gornja Rijeka, 14. studeni 2022.

 Predsjednica Upravnog Vijeća

 Antonia Šturbek

Ovaj Statut objavljen je na oglasnoj ploči Dječjeg vrtića Mali medo.

 Ravnateljca

Janja Ivančan